1.3.2019. Potpisan projekt „Kvartovske veze (nisu bezveze)“

Nositelj projekta: udruga Zeleni klik!

Partneri na projektu:

* Centar za kulturu Trešnjevka
* Osnovna škola Nikole Tesle
* Osnovna škola Prečko

Vrijeme provedbe projekta: 1.3.2019.-28.2.2021., 24 mjeseca

U dvije osnovne škole gradske četvrti Prečko, OŠ Nikole Tesle i OŠ Prečko, pokrenut će se **školski volonterski klubovi**, koje će osnažiti edukacija o održivom razvoju, volonterstvu i kvalitetnim načinima komuniciranja i donošenja odluka (debata).

Projektom će se povezati obrazovne institucije, udruge, kulturne ustanove i lokalna samouprava te građani putem **akcija** potaknutih detektiranim problemima u zajednici na polju održivog razvoja.

**Provest će se dvije edukacije za Zeleni klik** (dramsko-akcijski model istraživanja i debatni model odlučivanja) koje će se potom implementirati u rad sa školskim volonterima.

Takav kreativni i inovativni pristup problemima bit će predstavljen široj zajednici i kroz **multimedijalni javni nastup**. Učenici će ga pripremiti kao rezultat tromjesečnog proučavanja glazbe i zvuka na recikliranim instrumentima koje će sami izraditi tijekom edukacije (edukacija Glazbene (g)radionice).

Proces stvaranja volonterskih klubova i njihove aktivnosti dokumentirat će se putem **priručnika za aktivizam** koji će se promovirati u Knjižnici grada Zagreba djelatnicima i stručnim suradnicima odgojno-obrazovnih ustanova.